ฟิตจัด
เร่งฟิตซ้อมเตรียมตัวเต็มที่สำหรับ พี่เตา “บรรยง พงษ์พานิช” ที่กำลังจะขึ้นเวทีเสวนาเปี่ยมด้วยไอเดียและแรงบันดาลใจ
13 มิ.ย. 2558

โดย...สะระแหน่
เร่งฟิตซ้อมเตรียมตัวเต็มที่สำหรับ พี่เตา “บรรยง พงษ์พานิช” ที่กำลังจะขึ้นเวทีเสวนาเปี่ยมด้วยไอเดียและแรงบันดาลใจ TEDxBangkok เป็นครั้งแรกในวันเสาร์ที่ 13 มิ.ย.นี้ ในหัวข้อ “Catching The Ripples” 
ถึงงานซีอีโอที่เกียรตินาคินจะยุ่ง แถมยังพ่วงด้วยตำแหน่งกรรมการซูเปอร์บอร์ด แต่พี่เตาก็ยังต้องหาเวลาว่างซ้อมพูดบนเวที โดยมีทีมงานช่วยไกด์ไลน์ให้
เพราะดูจากรายชื่อและหน้าตาวิทยากรร่วม 18 ชีวิต ซึ่งจะขึ้นพูดที่โรงละครอักษรา คิงเพาเวอร์แล้ว พี่เตาน่าจะเป็นผู้อาวุโสสูงสุดเพียงหนึ่งเดียวท่ามกลางคลื่นหนุ่มสาว งานนี้ไม่เหมือนเวทีสัมมนาพูดให้เหล่าผู้สูงวัยใน คสช.หรือ ครม.ฟัง เลยต้องงัดพลังหนุ่มในตัวมาสู้ แต่เพราะเป็น TED Talks ที่ไม่จำกัดวัย ขอให้มีไอเดียเจ๋งก็พอ พี่เตาเลยผ่านได้แบบสบายๆ
เห็นแบบนี้บัตรหมดเกลี้ยงแล้วจ้า ใครอยากชมตามดูได้สดๆ ผ่านทางเว็บอย่างเดียวเท่านั้น